Un gel anticoncepțional pentru bărbaţi este în teste. Cum se foloseşte şi ce efecte are.
Opțiunile contraceptive pentru femei sunt numeroase. Bărbații au la dispoziție doar două modalități de contracepţie. Un gel anticoncepțional este în teste în Marea Britanie și SUA. Gelul se aplică pe umăr şi impiedică producerea de spermatozoizi.
"În spatele fiecărei sarcini nedorite se află un… ejaculator iresponsabil".E declaraţia unei activiste din Argentina, care a făcut carieră de-a lungul timpului. Studiile arată că, în ultimul timp, numărul "iresponsabililor" s-a redus considerabil. Tot mai mulți bărbați consideră contracepția o responsabilitate comună a cuplului.În timp ce opțiunile contraceptive pentru femei sunt numeroase – pastile, implanturi și injecții, bărbații au la dispoziție doar prezervativul și vasectomia.În perioada următoare, ar putea fi lansat un gel anticoncepțional, testat în prezent în Marea Britanie și America. Acesta se aplică pe umăr o dată pe zi şi impiedică producerea de spermatozoizi şi testosteron, fără a afecta libidoul. Un studiu pilot a constatat că metoda a reuşit să reducă numărul de spermatozoizi la zero pentru o perioadă de câteva luni.